ISSIOKEN FOR DE EUROPÆISKE FÆLLESSKABER 
K0M(94) 395 endelig udg. 
Bruxelles, den 27.09.1994 
Forsi ag t i I 
RÅDETS FORORDNING (EF) 
om ændring af forordning (EØF) nr. 3677/89 for så vidt angår det totale 
alkoholindhold udtrykt i volumen i visse kvalitetsvine, 
der indføres fra Ungarn og Rumænien 
(forelagt af Kommissionen) 
Begrundelse 
Fællesskabet har ved forordning (EØF) nr. 3677/89 siden slutningen af 1989 
indrømmet visse vine af høj kvalitet med oprindelse i Ungarn (bl.a. Tukaj-
vine) en undtagelse fra "fællesskabsreglen med et alkoholindhold på 15% vol", 
hvilket har gjort det muligt at indføre vin i Fællesskabet med et totalt, 
alkoholindhold på over de normalt tilladte 15% vol. Denne undtagelse - der 
forsøgsvis blev indrømmet Ungarn oprindelig for en periode på 9 måneder og 
derefter flere gange forlænget indtil vedtagelsen af en bilateral aftale 
mellem EF og Ungarn om handel med vine - udløb den 31. august 1994. 
Formålet med dette forslag er at indrømme en undtagelse for en ubegrænset 
periode, således som Fællesskabet forpligtede sig til ved indgåelsen af 
aftalen mellem EF og Ungarn om gensidig beskyttelse af og kontrol med 
vinbetegnelser, således som Fællesskabet forpligtede sig til ved indgåelsen 
af en aftale af samme type med Rumænien, indeholder dette forslag endvidere 
en tilsvarende undtagelse for visse rumænske vine af høj kvalitet ligeledes 
for en ubegrænset periode. De to førnævnte aftaler trådte i kraft henholdsvis 
den 1. marts (Rumænien) og den 1. april 1994 (Ungarn). 
Budgetmæssige virkninger: Dette forslag har ingen finansiel indvirkning 
på Fællesskabets budget. 
Virkninger for SMV: Forslaget har ingen konkurrencemæssige 
virkninger eller omkostninger for SMV 
3 
FORSLAG TIL 
RÅDETS FORORDNING (EF) Nr. /94 
af 1994 
om ændring af forordning (EØF) nr. 3677/89 for så vidt angår 
det totale alkoholindhold udtrykt i volumen i visse 
kvalitetsvine, der indføres fra Ungarn og Rumænien 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske 
Fællesskab, 
under henvisning til Rådets forordning (EØF) nr. 822/87 af 16. marts 1987 
om den fælles markedsordning for vin(•'•), senest ændret ved forordning 
(EF) nr. 1891/94(2), særlig artikel 70, stk. 2, 
under henvisning til forslag fra Kommissionen, og 
ud fra følgende betragtninger: 
I henhold til artikel 70, stk. 1, litra b), i forordning (EØF) nr. 822/87 
må vin fra tredjelande til direkte konsum bortset fra mousserende vin og 
hedvin ikke indføres i Fællesskabet, hvis det totale alkoholindhold 
udtrykt i volumen overstiger 15% vol; 
i Rådets forordning (EØF) nr. 3677/89 af 7. december 1989 om det totale 
alkoholindhold udtrykt i volumen og det totale syreindhold i visse 
indførte kvalitetsvine og om ophævelse af forordning (EØF) nr. 
2931/80<3), senest ændret 
ved forordning (EØF) nr. 2606/93 (4), blev dette princip fraveget for 
visse vine fra tredjelande i overensstemmelse med artikel 70, stk. 2, 
litra a), i forordning (EØF) nr. 822/87; undtagelsen for visse ungarske 
vine gjaldt i en forsøgsperiode, der udløb den 31. august 1994; 
(1) EFT nr. L 84 af 27.3.1987, s. 1. 
(2) EFT nr. L 197 af 30.7.1994, s. 42. 
(3) EFT nr. L 232 af 9.8.1989, s. 1. 
(4) EFT nr. L 239 af 24.9.1993, s. 6. 
H 
ved indgåelsen af aftalerne mellem Det Europæiske Fællesskab og 
henholdsvis Ungarn og Rumænien om gensidig beskyttelse af og kontrol med 
vinbetegnelser(5) forpligtede Fællesskabet sig til at indrømme en 
undtagelse for ungarske vine i en ubegrænset periode samt indrømme samme 
undtagelse for visse vine af høj kvalitet med oprindelse i Rumænien; 
derfor skal forordning (EØF) nr. 3677/89 ændres -
UDSTEDT FØLGENDE FORORDNING: 
Artikel 1 
I artikel 1 i forordning (EØF) nr. 3677/89 foretages følgende ændringer: 
1. I artikel 1 indsættes som litra d): 
"d) med oprindelse i Rumænien hvis totale alkoholindhold udtrykt 
i volumen overstiger 15% vpl uden nogen tilsætning, såfremt den 
betegnes ved udtrykket "VSOC" eller "Vinuri de calitate 
superioara eu denumire de origine si trepte de calitate" (vin af 
høj kvalitet med oprindelsesbetegnelse og kvalitetsangivelse) og 
er forsynet med en af følgende geografiske betegnelser: 
- Cernavodâ 
Cotnari 
- Medgidia 
Murfatlar 
- Nazarcea 
Pietroasa." 
2. I stk. 2 ændres sætningsleddet "Ved anvendelsen af stk. 1, litra 
b) og c) ..." til sætningsleddet "Ved anvendelsen af stk. 1, 
litra b), c) og d), ...". 
3. Stk. 3 udgår. 
(5) EFT nr. L 337 af 31.12.1993, s. 94 og 178. 
^ 
Artikel 2 
Denne forordning træder i kraft på dagen for offentliggørelsen i De 
Europæiske Fællesskabers Tidende. 
Dog anvendes artikel 1, punkt 3, først fra den 1. september 1994. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den På Rådets vegne 
Formand 
ISSN 0254-1459 
KOM(94) 395 endelig udg. 
DOKUMENTER 
DA u 03 
Katalognummer : CB-CO-94-415-DA-C 
ISBN 92-77-80636-2 
Kontoret for De Europæiske Fællesskabers Officielle Publikationer 
L-2985 Luxembourg